102 



regnes at tilhore den i Bund og- Grund odelagle gamle assyriske 

 Hovedstad, eller om de maaskee for en Deel kunne være af sildigere 

 Oprindelse? — Hidtil har Udsigten til at opnaae fuldkommen sikkre 

 Resultater i den Henseende, ikke været ganske tilfredsstillende. 

 Vi skulle imidlertid forsoge, i stor Korthed at giore Rede for, 

 hvor vidt man omtrent for Oieblikket er naaet, saavel i at danne 

 sig en Forestilling om de udgravede Bygningers og Konst-Monu- 

 menters oprindelige Beskaffenhed, Indretning og Betydning; som i 

 at læse og forstaae de Inscriptioner i Kileskrift, hvormed baade 

 disse og hine rigeligt cre forsynede. 



Mindst kunne vi dog her opholde os ved at forsoge at cha- 

 raklerisere de plastiske Monumenter eller Billedværker fra Ind- 

 holdets eller Fremstillingernes, og fra Konstens Side. Det forste 

 er, om ikke saa rigt som Scenerne af det offentlige Liv og af 

 Huuslivet, der fremstilles i de Egyptiske Gravmalerier, dog mang- 

 foldigt og forskielligt nok til at give os en Forestilling om mange 

 Dele af Assyrernes Cultur, Leveskik, Krigsfærd, Vaaben, Strids- 

 maade, Belejringer, hoilidelige Processioner, Kongernes Hof, deres 

 Deeltagelse baade i Krigen og i OfTringer og hellige Skikke, m. in. 

 Kongen synes paa de assyriske Monumenter at være forestillet, 

 enten som beklædt med guddommelige Altribuler, eller som en 

 Typus, en Repræsentant af den hoieste Guddom selv; og i hans 

 hellige Handlinger, eller hvor han bringer sine Libalioner af 

 Offerskaalen for Alteret med den hellige Ild, findes sædvanligen 

 iblandt hans Betiening de mylhiske, vingede Menneskefigurer med 

 Ornehoved. „Alle Kongens Handlinger", siger Layard, „baade i Krig 

 og Fred synes at staae i Sammenhang med den nationale Reli- 

 gion, og under umiddelbar Beskiermelse af Guddommen. Udsye- 

 ningen paa Randen af hans egen og hans hoie Tienestemænds 

 Klæder have mythiske Betydninger; hans Vaaben, Sværdfæstet, Dup- 

 skoen paa Sværdskeden, Armringene, ere prydede med Billeder af 

 de hellige Dyr, Loven, Oxen, Væderen. Hoveder eller Fodder af disse 

 ere anbragte paa Stole, Borde, eller andet Bohave. Frugten af Pinien 

 og Blomsten af Lonicera eller Caprifolium („honey-sucklc") forekom- 

 mer uophorligt, snart i Form af Friser, som Capitæl paa Soiler, eller 

 som Fryndser paa Kiorlelen." — Ogsaa paa Jagten og i Krigen finder 



